title: "Str\u00f6ntistel en D\u00fcnemruusen"
text: "Str\u00f6ntistel en D\u00fcnemruusen es en Bok, hurbenen Hans Hoeg ombi 850 Dechtings fan Jens Emil Mungard t\u00f6hopstelt heer.\n\nFuulen fan di Dechtings k\u0101m fan di gurt Saamling, wat Hermann Schmidt her. Ee\u0111er Hans Hoegs Fuaruurt heer Schmidt di Dechtings en \u00fc\u0111er Aarberen fan 1926 bi 1939 en fan 1953 bit 1970 iin \u00f6n't Bleer braacht, en \u00fc\u0111er Stairen jit et uk, dat hi dit uk \u00f6n di Taust W\u0101relkrich \u00f6ner Pseudonym d\u0113r.\n\nDi Noom fan dit Bok es t\u00f6hopstelt \u00fct dit bikeent Dechting \"Min Bloom\" en \"D\u00fcnemruusen\". \n\"Min Bloom\" weeget, dat Jens Emil Mungard twert wiis k\u00fcr, wan hi meenti, dat wat ek rocht wiar en \"D\u00fcnemruusen\" es en Dechting, wat weeget hur lef Mungard sin Ail\u00f6n en di Natuur her. Luki diart\u00f6 uk bi Jens Emil Mungard.\n\nDit Bok heer ek bluat en Forteeknis, wat diarbenen staant, diar es uk en Uurterlist me Uurtern, d\u0101nen al 1995 ek muar aaft br\u00fckt waar, benen. Sa ken em aur St\u00fcnen en Daagen iin \u00f6n des Bok lees en jit Uurter diarfan liir of d\u0101nen, diar em keent, beeter n\u00fcti. - Gur es dit fuar't Miist uk en haa dit Uurterbok fan Boy Peter M\u00f6ller of t\u00f6mendst \"S\u00f6l'ring-D\u00fctsk\" me \u00fcp Staal.\n\nBi't lees liirt em uk masi aur Jens Emil Mungard, sin Aart sa \u00fcs sin Swaarhairen en Fr\u00fcgern.\n\nDi Dechtings\nJir sen di Dechtings, hurfan Hans Hoeg noch di Noom fan dit Bok t\u00f6hopstelt heer.\n\nMin Bloom\nStr\u00f6ntistel es min Bloom,\nStr\u00f6ntistel neem's uk mi.\nJ\u00fc gr\u00f6\u00f6rt \u00fcp D\u00fcnems\u00f6n,\nIk \u00fcp des Leewents-Str\u00f6n,\nEn Proter haa wat bii\u0111!\n\nD\u00fcnemruusen\n\u00dcs ik leest ging d\u00f6\u00f6r D\u00fcnem,\nhaa ik, hur ik ek om taacht,\nhaa ik, wat ik oler saacht,\n\u00f6n di D\u00fcnem Ruusen f\u00fcnen.\n\nHur di Storem frii hen jaaget\nst\u00f6n di Ruusen, litj en peen,\nwil't me Kl\u00f6\u00f6r en H\u0101rem bleen,\nwat jit nemen es jir slaaget.\n\n\u00dcs ik eet di Kr\u00f6len luket\nher'k en Wensk, sa litj en gurt,\nher hol Kraansen diar\u00fct b\u00fcnen.\n\nEn dach haa'k jam ek ploket,\nk\u0101m mi fuar \u00fcs wiar dit Muurt,\nhiir t\u00f6hop dach Ruus en d\u00fcnem.\n\nDaaten\n\nDit Bok es sa gur \u00fcs \u00fctforkoopet.\nWan D\u00fc forsjuk wet en fo dit, heest D\u00fc jir die Daaten diarfuar:\n\n Jens E. Mungard: Str\u00f6ntistel en D\u00fcnemruusen - Das lyrische Werk, toh\u00f6pstelt fan Hans Hoeg\n 1995, Quedens, Nuur\u0111t\u0113rp,Aamrem \n  (Staant iin \u00f6n't Bok)\n  (Staant bi Amazon)\n\nStr\u00f6ntistel\n\nStr\u00f6ntistel"